Ασφαλιστικές κατηγορίες του Ταμείου Προνοίας Δικηγόρων Αθηνών. Οι ασφαλιστικές κατηγορίες για τον υπολογισμό και την καταβολή των μηνιαίων εισφορών στο Ταμείο Προνοίας Δικηγόρων Αθηνών για ασθένεια και εφάπαξ βοήθημα των προσώπων, που ασφαλίζονται από 1.1.1993 και μετά, όπως έχουν καθορισθεί με το Π.Δ. 125/1993 (Α 54) για το Ταμείο Νομικών είναι οι εξής: 1η ασφαλιστική κατηγορία 105.000 δρχ. 2η » » 130.000 » 3η » » 155.000 » 4η » » 180.000 » 5η » » 205.000 » 6η » » 230.000 » 7η » » 255.000 » 8η ασφαλιστική κατηγορία 280.000 » 9η » » 305.000 » 10η » » 330.000 » 11η » » 355.000 » 12η » » 380.000 » 13η » » 405.000 » 14η » » 430.000 ». Τα κατά την προηγούμενη παράγραφο ποσά των ασφαλιστικών κατηγοριών αναπροσαρμόζονται κάθε φορά βάσει του ποσοστού αυξήσεως των συντάξεων των δημοσίων υπαλλήλων, αρχής γενομένης 1.1.1993. Η καταβολή των μηνιαίων εισφορών των ασφαλισμένων του προηγούμενου άρθρου γίνεται επί της 1ης ασφαλιστικής κατηγορίας. Με δήλωση του ο ασφαλισμένος προς το Ταμείο Προνοίας Δικηγόρων Αθηνών κατά την έναρξη της ασφάλισης, δύναται να επιλέξει άλλη, εκτός της 1 ης, ασφαλιστική κατηγορία για την καταβολή των μηνιαίων εισφορών. Δήλωση επιλογής ανώτερης ασφαλιστικής κατηγορίας δύναται να υποβάλλεται και στην αρχή κάθε έτους, η οποία ισχύει για ολόκληρο το έτος. Η ασφαλιστική κατηγορία βάσει της οποίας καταβάλλεται η μηνιαία εισφορά για κύρια σύνταξη, ισχύει και για την καταβολή της εισφοράς ασφάλισης ασθένειας. Για την καταβολή των μηνιαίων ασφαλιστικών εισφορών για εφάπαξ βοήθημα δύναται να επιλεγεί διαφορετική της ανωτέρω κατηγορίας. Αρθρο 3 Το ποσό της μηνιαίας εισφοράς που προκύπτει βάσει των κατά το άρθρο 1 του παρόντος, ασφαλιστικών κατηγοριών και του ποσοστού εισφοράς για την ασφάλιση ασθένειας που ορίζεται στην παρ. 1 του άρθρου 35 του Ν. 2084/1992 καταβάλλεται τα έτη 1993 και 1994 μειωμένο κατά το 112. Η ισχύς του Διατάγματος αυτού αρχίζει από 1.1.1993. Στον Υπουργό Υγείας, Πρόνοιας και Κοινωνικών Ασφαλίσεων αναθέτουμε τη δημοσίευση και εκτέλεση του παρόντος διατάγματος.